**Likumprojekta „Par Latvijas Republikas valdības un Tadžikistānas Republikas valdības līgumu par sadarbību cīņā pret terorismu, organizēto noziedzību un nelegālu narkotisko vielu, psihotropo vielu un prekursoru apriti un citiem noziedzīgiem nodarījumiem” sākotnējās ietekmes novērtējuma ziņojums (anotācija)**

|  |
| --- |
| I. **Tiesību akta projekta izstrādes nepieciešamība** |
| 1. | Pamatojums | Projekts šo jomu neskar |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patreiz starp Latvijas Republiku un Tadžikistānas Republiku nav līgumtiesisku attiecību sadarbībā cīņā pret noziedzību. Līdz ar to, parakstot Latvijas Republikas valdības un Tadžikistānas Republikas valdības līgumu par sadarbību cīņā pret terorismu, organizēto noziedzību un nelegālu narkotisko vielu, psihotropo vielu un prekursoru apriti un citiem noziedzīgiem nodarījumiem (turpmāk – Līgums), tiks radīts juridisks pamats Latvijas sadarbībai ar Tadžikistānu un savstarpējai palīdzībai noziedzības apkarošanā, paredzot konkrētus nodarījumus, ar kuriem jācīnās, kā arī darbības, kas veicamas, lai novērstu organizēto noziedzību. Divpusējs Līgums dos iespēju ne tikai tieši sadarboties vairākām iestādēm transnacionālas noziedzības novēršanas un apkarošanas jomā, bet arī apmainīties ar normatīvo aktu tekstiem, sadarboties personāla sagatavošanā un kvalifikācijas celšanā, sniegt konsultācijas ekspertīžu veikšanā, kā arī sadarboties citās formās, kas atbilst Līguma mērķiem.Līgums dos iespēju praktiski attīstīt abu valstu sadarbību un tiešus sakarus starp abu pušu kompetentajām tiesību aizsardzības iestādēm, lai informācijas apmaiņa par plānotajiem vai izdarītajiem noziedzīgajiem nodarījumiem būtu operatīva.Ar šo likumprojektu apstiprināmais Līguma projekts paredz abu valstu kompetento institūciju sadarbību cīņā pret terorismu, organizēto noziedzību, nelegālu narkotisko vielu, psihotropo vielu un prekursoru apriti un citiem noziedzīgiem nodarījumiem.Līguma projekts paredz kārtību, kādā puses apmainās ar informāciju par plānotajiem vai izdarītajiem terorisma aktiem, par personām, kuras piedalās šādu noziedzīgu nodarījumu izdarīšanā, izdarīšanas metodēm un izmantotajām ierīcēm.Saskaņā ar Līguma projektu puses var apmainīties arī ar informāciju par narkotisko vielu, psihotropo vielu un prekursoru nelegālā apritē iesaistītajām personām; par slēpšanas vietām, transporta līdzekļiem un izdarīšanas metodēm u.c.Līguma projekts paredz arī personu datu aizsardzību, kas nodoti sadarbības ietvaros. Līguma projekts ir standarta veida līgums. Līdzīgi līgumi ir noslēgti ar 25 valstīm (Azerbaidžānu, Baltkrieviju, Lietuvu, Igauniju, Maltu, Kipru, Krieviju Ungāriju u.c.). Izstrādāti vēl 12 līguma projekti (Grieķija, Kolumbija, Ekvadora, Polija, Portugāle, Rumānija u.c.).2011.gadā 29.septembrī likumprojekts un Līguma projekts tika izsludināts Valsts sekretāru sanāksmē ( protokola Nr. 38, 11. § (VSS-1079). Ārlietu ministrija, Finanšu ministrija, Korupcijas novēršanas un apkarošanas birojs un Tieslietu ministrija saskaņoja likumprojektu bez iebildumiem, Veselības ministrija atzinumu par likumprojektu nesniedza.2011.gada maijā Līguma projekts tika iesniegts Tadžikistānas pusei izvērtēšanai.Š.g. 27.maijā Iekšlietu ministrija ir saņēmusi informāciju no Ārlietu ministrijas par to, ka Tadžikistānas puse ir gatava parakstīt līgumu Valsts prezidenta Andra Bērziņa vizītes laikā Tadžikistānā.Vienlaikus Tadžikistānas puse informēja par izmaiņām līguma projekta tekstā, kuras nemaina līguma projekta būtību (izmaiņas ir izceltas līguma projekta tekstā – 3.panta pirmās daļas 1.punkta b) un j) apakšpunkts, 3.panta pirmās daļas 3.punkts, 3.panta pirmās daļas 7. punkts, 3.panta pirmās daļas 9.punkts, 6.panta sestā daļa, 7.panta 1.punkts, 9.pants. 15.panta trešā daļa).Līgumu plāno parakstīt 2014.gada 10.jūnijā Tadžikistānā. No Latvijas puses līgumu parakstīs ārlietu ministrs, līdz ar to līguma parakstīšanai nav nepieciešams pilnvarojums. |
| 3. | Projekta izstrādē iesaistītās institūcijas | Iekšlietu ministrija |
| 4. | Cita informācija  | Līguma projekta 8.panta pirmā daļa nosaka, ka katra Puse nodrošina informācijas un datu, kā arī dokumentu un materiālu satura, kas ir saņemti no otras Puses, konfidencialitāti, ja tiem piemīt ierobežotas pieejamības raksturs vai nosūtošā Puse uzskata par nevēlamu to izpaust. Ministru kabineta 2004.gada 6.janvāra noteikumu Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” 102. punkts nosaka, ka klasificēto informāciju no ārvalstīm saņem, nodod, izmanto, deklasificē un iznīcina saskaņā ar starptautisko līgumu noteikumiem. Minēto noteikumu 103.punkts nosaka, ka valsts noslēpuma objektus nodod ārvalstu institūcijām Latvijas Republikas un ārvalstu sadarbības ietvaros saskaņā ar starptautisko līgumu noteikumiem. Ņemot vērā to, ka Latvijas Republikai nav līguma ar Tadžikistānu par klasificētās informācijas aizsardzību, Līguma projektā minētās kompetentās iestādes nav tiesīgas nodot klasificēto informāciju Tadžikistānas pusei, jo tas ir pretrunā ar Latvijas Republikas normatīvajiem aktiem. Līguma projekta 5.panta pirmajā daļā ir noteikts, ka pieprasījumu izpilde var tikt atteikta, ja minētais pieprasījums ir pretrunā ar valsts nacionālajiem normatīvajiem aktiem. Līdz ar to pieprasījuma izpilde tiek atteikta, ja pieprasījuma rezultātā varētu tikt nodota valsts klasificētā informācija. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz personām, kuras varētu būt iesaistītas organizētajā noziedzībā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar**.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar**.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar**.** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Ņemot vērā to, ka Līguma projekts paredz abu valstu kompetento iestāžu sadarbības formas cīņā pret noziedzību, kā arī savstarpējo informācijas apmaiņu šajā jomā, sabiedrības līdzdalība Līguma projekta izstrādē nav nepieciešama, jo tas ir Latvijas un Tadžikistānas kompetento tiesību aizsardzības iestāžu jautājums. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts policija, Drošības policija, Valsts robežsardze, Valsts ieņēmumu dienests, Korupcijas novēršanas un apkarošanas birojs, Veselības ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts nemaina iesaistīto institūciju kompetenci  |
| 3. | Cita informācija | Nav. |

Iekšlietu ministrs R.Kozlovskis

Vīza: Valsts sekretāra

pienākumu izpildītāja I.Aire

05.06.2014. 10:48

948

K. Zagoskina

67219584, karina.zagoskina@iem.gov.lv